text: Будынак былой харальнай сінагогі. Пабудаваны ў XIX ст. у маўрытанскім стылі. У 1923 г. пераабсталявана пад рабочы клюб, пазьней на яго базе быў адкрыты Дом культуры сакратарыята ЦВК імя М.В.Фрунзэ. У 1926 годзе тут стаў працаваць кінатэатар "Культура". У 1920-я гады тут выступалі Уладзімер Маякоўскі, Ірма Яўнзэм, Леанід Уцёсаў. У 1930-я гады ў будынку знаходзіўся Дзяржаўны яўрэйскі тэатар. Пасьля вайны будынак быў перабудаваны па праекту М.Бакланава. Перабудова закранула толькі галоўны фасад, на ім дагэтуль прагледжваюцца пяць вакон: тры ў цэнтры і па адным леваруч і праваруч.